ปัจจัยที่ส่งผลต่อประสิทธิผลองค์การของโรงเรียนเอกชนในกรุงเทพมหานคร
Factors affecting organizational effectiveness of the private schools in Bangkok metropolitan administration
การศึกษา-- โรงเรียนเอกชน
การบริหาร--โรงเรียนเอกชน
การวิจัยนี้มีวัตถุประสงค์เพื่อ 1) ศึกษาระดับประสิทธิผลองค์การ ระดับปัจจัยองค์การ ปัจจัยสภาพแวดล้อม และปัจจัยการบริหารจัดการของโรงเรียนเอกชนในกรุงเทพมหานคร และ 2) ศึกษาความสัมพันธ์เชิงสาเหตุระหว่างประสิทธิผลองค์การกับปัจจัยด้านองค์การ ปัจจัยด้านสภาพแวดล้อม และปัจจัยด้านบริหารจัดการของโรงเรียนเอกชนในกรุงเทพมหานคร กลุ่มตัวอย่าง คือ ผู้บริหารโรงเรียนโรงเรียนเอกชน สังกัดสำนักงานคณะกรรมการส่งเสริมการศึกษาเอกชนในกรุงเทพมหานคร จำนวน 360 คน ซึ่งได้มาด้วยการสุ่มแบบแบ่งชั้น เครื่องมือ ที่ใช้ในการเก็บรวบรวมข้อมูล คือ แบบสอบถามมาตรประมาณค่า 5 ระดับ และแบบตรวจสอบรายการ จำนวน 5 ตอน ได้แก่ ข้อมูลทั่วไป ประสิทธิผลองค์การ ปัจจัยด้านองค์การ ปัจจัยด้านสภาพแวดล้อม และปัจจัยด้านการบริหารจัดการ การเก็บรวบรวมข้อมูล ในช่วงเวลา เดือนพฤศจิกายน 2555-เดือนมกราคม 2556 วิเคราะห์ข้อมูลด้วยการแจกแจงความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน และการวิเคราะห์เส้นทาง ผลการวิจัยพบว่า 1. ประสิทธิผลองค์การโดยรวม และรายด้านทุกด้าน ได้แก่ ด้านผู้รับบริการ ด้านการเงิน ด้านกระบวนการภายใน และด้านการเรียนรู้และการพัฒนา และปัจจัยองค์การ ปัจจัยด้านสภาพแวดล้อม และปัจจัยด้านบริหารจัดการของโรงเรียนเอกชนในกรุงเทพมหานคร มีค่าเฉลี่ย อยู่ในระดับมาก 2. ปัจจัยที่ส่งผลทางตรงต่อประสิทธิผลองค์การของโรงเรียนเอกชนในกรุงเทพมหานครอย่างมีนัยสำคัญทางสถิติที่ระดับ .01 ได้แก่ ด้านการบริหารจัดการและด้านสภาพแวดล้อม และปัจจัยที่ส่งผลทางอ้อมต่อประสิทธิผลองค์การของโรงเรียนเอกชนในกรุงเทพมหานคร อย่างมีนัยสำคัญทางสถิติที่ระดับ .01 ได้แก่ ด้านสภาพแวดล้อม และปัจจัยด้านองค์การ คำสำคัญ : ประสิทธิผลองค์การ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ประกอบ คุณารักษ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา